钦定古今图书集成/明伦汇编/人事典/第073卷 > 黄宪外史 > 《耻辱》
## 钦定古今图书集成/明伦汇编/人事典/第073卷 > 黄宪外史 > 《耻辱》

楚王问曰：“贤士之处贫贱也，富贵者可以辱乎？”征君
对曰：“昔者仲尼之钓于沂也，李孙过其车，耕者皆遁，
男女不得。有从者引仲尼之衣而叱之，仲尼扬竿而
行，从者抚其竿曰：‘勿扬’。仲尼乃负竿而歌，从者裂竿
而击之。鲁人曰：‘此孔丘也’。从者曰：‘吾知孔丘，故击之
耳。以鲁国之众，辱一贱士，奚足道哉’！及孔丘摄相于”
鲁，鲁人与其从者斗，从者将死。季孙闻而怒，遂捕从
者百人，桎梏以见孔子。当是时，鲁人皆相率而往，以
观孔子之政，为从者之有怨季氏之执鲁命也。既而
从者死。孔子曰：“吾闻讼之窒者折于天刑，君子之幸
也；罪未成而桎梏，小人之幸也。由此观之，贫贱者奚
辱于富贵哉？夫贫贱而不辱，则进而无党，出而无求，
独行其志而尽天者乎！故舜不以耕稼为辱，禹不以
诛鲧为辱，文王不以拘羑为辱，周公不以流言为辱，
仲尼不以裂竿为辱。圣人之心尽于天，而奚迹之为？”
楚王曰：“善。”